Румен Ченков
Тото
кошмар

chitanka.info

Залагам пак на същите числа —

поредната надежда за късмет.

Съмнението — грапава пила —

по мозъка ми прави пирует.

„Не ще се видиш никога с пари.

За други е, приятел, радостта.

По-доходни вложения прави,

от тези малки, дяволски листа.“

Но, трябва да излязат този път.

Предишния аз просто нямах шанс.

По фишовете кръстчета цъфтят,

дарявайки ми щастие в аванс.

Предчувствието чука по тила —

ще потекат като река пари.

Аз вярвам пак във същите числа.

Не може просо все да не върви.

Така се лутам в този лабиринт.

Съмнения, надежди и печал.

До ТОТО-то опира моя бит…

Кошмар, завършващ винаги с провал.

1994 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.